Zakazik
<s>Zakazik (arapski: الزقازيق/ Az-Zaqāzīq) je grad od 396,852 stanovnika na sjeveru Egipta u muhafazi Šarkija u kojoj je i administrativni centar.</s>

<s>Geografske karakteristike</s>

<s>Zakazik se nalazi u Donjem Egiptu u Delti Nila, udaljen sedamdesetak kilometara sjeveroistočno od Kaira.</s><s>Grad se prostire duž obala kanala Mufaj (Mejones), nedaleko od Kanala Ismailia.</s>

<s>Historija 
Sve do početka 19. vijeka Zakazik je bio selo, u grad se počeo transformirati 1820-ih, kao trgovište za pamuk.</s>

<s>Grad se brzo širio pa je ubrzo zamijenio Bilbejs kao administrativni centar muhafaze.</s><s>Sve veća prisutnost evropskih trgovaca ponesenih brzom zaradom na pamuku, krajem 19. vijeka, rezultirala je netrpeljivošću prema njima i sukobima, koji su kulminirali početkom 1880-ih u ustanku kog je poveo Aḥmed Urabi rođen na periferiji današnjeg grada.</s>

<s>Zakazik leži u najgušće naseljenom dijelu Egipta, pa je važno raskršće cesta, a od 19. vijeka i željezničkih pruga prema Port Saidu i Sueskom kanalu.</s>

<s>Znamenitosti i obrazovanje</s>

<s>Najveća atrakcija je arheološko nalazište grada Bubastisa, koje se nalazi na periferiji, oko 1,6 km južno od centra grada.</s><s>Bubastis datira iz polovine 3. milenija pne.  kad je vladala Četvrta dinastija.</s><s>Tu se nalazi i arheološki muzej Tal Basta u kom su izloženi artefakti koje su egipatski arheolozi iskopali 1960-ih-70-ih na lokalitetu.</s>

<s>Od 1974.</s><s>Zagazig je i univerzitetski grad, nukleus tog univerziteta bila je filijala kairskog Al-Azhara.</s>

<s>Privreda</s>

<s>Kako se nalazi u kraju plodnom za pamuk, i njegova industrija je vezana uz to, pa je prvenstveno grad predionica i tekstilne industrije.</s><s>Uz to ima i pogone prehrambene industrije.</s>

<s>Izvori</s>

<s>Vanjske veze</s>

<s>Al-Zaqaziq 
 Zakazik</s>

<s>Gradovi u Egiptu</s>

